Међутим, савез је у почетку пружио ограничену директну војну помоћ, у коју је спадао мали француски продор у Сар.Савезничка врховна команда је закључила да никаква офанзива на Немачку нема смисла, него да се рат добије поморском блокадом односно ограниченим операцијама у циљу спречавања Немаца да добијају стратешке ресурсе из неутралних земаља чиме би нанели штету немачкој привреди и ратним напорима.. У међувремену се испоставило да одлука Италије да буде неутрална има заправо користан ефект на Немачку, јер је преко ње несметано ишао увоз тих истих сировина. Немачка је одговорила отпочињањем подморничког рата против савезничких трговачких и ратних бродова, што ће се касније претворити у битку за Атлантик. Дотле се на Западном фронту развило стално затишје, повремено прекидано ограниченим акцијама.